CELEX: 32009L0058
Language: ro
Date: 2009-07-13 00:00:00
Title: Directiva 2009/58/CE a Parlamentului European și a Consiliului din 13 iulie 2009 privind dispozitivele de remorcare și de mers înapoi ale tractoarelor agricole sau forestiere pe (versiune codificată) (Text cu relevanță pentru SEE )

30.7.2009   
            
            
               RO
            
            
               Jurnalul Oficial al Uniunii Europene
            
            
               L 198/4
            
         
      DIRECTIVA 2009/58/CE A PARLAMENTULUI EUROPEAN ȘI A CONSILIULUI
   
   din 13 iulie 2009
   privind dispozitivele de remorcare și de mers înapoi ale tractoarelor agricole sau forestiere pe
   (versiune codificată)
   (Text cu relevanță pentru SEE)
   PARLAMENTUL EUROPEAN ȘI CONSILIUL UNIUNII EUROPENE,
   având în vedere Tratatul de instituire a Comunității Europene, în special articolul 95 ,
   având în vedere propunerea Comisiei,
   având în vedere avizul Comitetului Economic și Social (1),
   hotărând în conformitate cu procedura prevăzută la articolul 251 din tratat (2),
   întrucât:
   
               (1)
            
            
               Directiva 79/533/CEE a Consiliului din 17 mai 1979 de apropiere a legislațiilor statelor membre privind dispozitivele de remorcare și de mers înapoi ale tractoarelor agricole sau forestiere pe roți (3) a fost modificată în mod substanțial de mai multe ori (4). Din motive de claritate și de eficiență, ar trebui să se codifice directiva menționată.
            
         
               (2)
            
            
               Directiva 79/533/CEE constituie una dintre directivele speciale referitoare la procedura de omologare CE de tip, prevăzută de Directiva 74/150/CEE a Consiliului din 4 martie 1974 de apropiere a legislațiilor statelor membre referitoare la omologarea tractoarelor agricole sau forestiere pe roți, înlocuită prin Directiva 2003/37/CE a Parlamentului European și a Consiliului din 26 mai 2003 privind omologarea de tip a tractoarelor agricole sau forestiere, a remorcilor acestora și a echipamentului remorcat interschimbabil, împreună cu sistemele, componentele și unitățile lor tehnice separate (5) și stabilește cerințe tehnice cu privire la designul si construcția tractoarelor agricole sau forestiere în ceea ce privește dispozitivul de cuplare și mers înapoi. Aceste cerințe tehnice vizează apropierea legislațiilor statelor membre în vederea aplicării, pentru fiecare tip de tractor, a procedurii de omologare CE de tip prevăzută de Directiva 2003/37/CE. Prin urmare, dispozițiile Directivei 2003/37/CE privind tractoarele agricole sau forestiere, remorcile acestora și echipamentul remorcat interschimbabil, împreună cu sistemele, componentele și unitățile lor tehnice separate, se aplică prezentei directive.
            
         
               (3)
            
            
               Prezenta directivă nu ar trebui să aducă atingere obligațiilor statelor membre în ceea ce privește termenele de transpunere în dreptul intern și de aplicare a directivelor prevăzute în anexa III partea B,
            
         ADOPTĂ PREZENTA DIRECTIVĂ:
   Articolul 1
   (1)   În înțelesul prezentei directive, „tractor” (agricol sau forestier) înseamnă orice autovehicul pe roți sau șenile, care are cel puțin două axe, a cărui funcție constă în mod esențial în forța sa de tracțiune și care este special conceput pentru tractarea, împingerea, purtarea sau acționarea anumitor utilaje, mașini sau remorci destinate să fie folosite în exploatarea agricolă sau forestieră. Acesta poate fi amenajat pentru a transporta o încărcătură și însoțitori.
   (2)   Prezenta directivă se aplică numai tractoarelor definite la alineatul (1), care sunt prevăzute cu pneuri și au o viteză maximă prin construcție între 6 și 40 km/h.
   Articolul 2
   (1)   Un stat membru nu poate refuza acordarea omologării CE de tip, eliberarea documentului prevăzut la articolul 2 litera (u) din Directiva 2003/37/CE sau acordarea omologării naționale de tip a unui tip de tractor pentru motive privind dispozitivele de remorcare și de mers înapoi, în cazul în care acestea îndeplinesc cerințele din anexele I și II.
   (2)   Statele membre nu pot elibera documentul prevăzut la articolul 2 litera (u) din Directiva 2003/37/CE pentru un tip de tractor, în cazul în care acesta nu corespunde prevederilor prezentei directive.
   Statele membre pot refuza omologarea națională de tip a unui tip de tractor, în cazul în care acesta nu corespunde prevederilor prezentei directive.
   Articolul 3
   Un stat membru nu poate refuza înmatricularea sau interzice vânzarea, prima punere în circulație sau utilizarea tractoarelor, din motive privind dispozitivele de remorcare și de mers înapoi, în cazul în care acestea îndeplinesc cerințele care figurează în anexele I și II.
   Articolul 4
   Modificările necesare în vederea adaptării la progresul tehnic a cerințelor prevăzute în anexele I și II se adoptă în conformitate cu procedura menționată la articolul 20 alineatul (3) din Directiva 2003/37/CE.
   Articolul 5
   Comisiei îi sunt comunicate de către statele membre textele principalelor dispoziții de drept intern pe care le adoptă în domeniul reglementat de prezenta directivă.
   Articolul 6
   Se abrogă Directiva 79/533/CEE, modificată prin directivele prevăzute în anexa III partea A, fără a aduce atingere obligațiilor statelor membre privind termenele de transpunere în dreptul intern și de aplicare a directivelor menționate în anexa III partea B.
   Trimiterile la directiva abrogată se interpretează ca trimiteri la prezenta directivă și se citesc în conformitate cu tabelul de corespondență din anexa IV.
   Articolul 7
   Prezenta directivă intră în vigoare în a douăzecea zi de la publicarea ei în Jurnalul Oficial al Uniunii Europene.
   Se aplică de la 1 ianuarie 2010.
   Articolul 8
   Prezenta directivă se adresează statelor membre.
   
      Adoptată la Bruxelles, 13 iulie 2009.
      
         
            Pentru Parlamentul European
         
         
            Președintele
         
         H.-G. PÖTTERING
         
      
      
         
            Pentru Consiliu
         
         
            Președintele
         
         E. ERLANDSSON
         
      
   
   
      (1)  JO C 10, 15.1.2008, p. 21.
   
      (2)  Avizul Parlamentului European din 11 decembrie 2007 (JO C 323 E, 18.12.2008, p. 57) și Decizia Consiliului din 22 iunie 2009.
   
      (3)  JO L 145, 13.6.1979, p. 20.
   
      (4)  A se vedea anexa III partea A.
   
      (5)  JO L 171, 9.7.2003, p. 1.
   
      ANEXA I
      
         DISPOZITIV DE REMORCARE
      
      1.   Numărul
      
      Orice tractor trebuie să fie echipat cu un dispozitiv special pe care să se poată fixa un element de racordare, cum ar fi o bară de remorcare sau un cablu de remorcare.
      2.   Amplasarea
      
      Dispozitivul, echipat cu o axă de atelaj, trebuie amplasat în partea din față a tractorului.
      3.   Configurarea
      
      Dispozitivul trebuie să aibă forma unei fălci crestate. Deschiderea la nivelul centrului bolțului de blocare trebuie să fie de 60 mm + 0,5/– 1,5 mm și adâncimea fălcii măsurată de la centrul bolțului trebuie să fie de 62 mm ± 0,5 mm.
      Axa de atelaj trebuie să aibă un diametru de 30 + 1,5 mm și să fie prevăzută cu un dispozitiv care să nu-i permită să iasă din lăcaș în timpul utilizării. Blocajul se realizează de așa manieră încât să se evite pierderea pieselor mobile.
      Toleranța de + 1,5 mm indicată anterior nu trebuie înțeleasă ca o toleranță de fabricație, ci ca o diferență admisibilă a cotei nominale a axelor de fabricație diferită.
   
   
      ANEXA II
      
         MERS ÎNAPOI
      
      Orice tractor trebuie să fie prevăzut cu un dispozitiv de mers înapoi manevrabil de la postul de conducere.
   
   
      ANEXA III
      
         Partea A
      
      
         Directiva abrogată și lista modificărilor ulterioare
      
      (menționate la articolul 6)
      
                  Directiva 79/533/CEE a Consiliului
                  (JO L 145, 13.6.1979, p. 20)
               
               
                   
               
            
                  Directiva 82/890/CEE a Consiliului
                  (JO L 378, 31.12.1982, p. 45)
               
               
                  Numai în ceea ce privește trimiterile la articolul 1 alineatul (1) din Directiva 79/533/CEE
               
            
                  Directiva 97/54/CE a Parlamentului European și a Consiliului
                  (JO L 277, 10.10.1997, p. 24)
               
               
                  Numai în ceea ce privește trimiterile la articolul 1 prima liniuță din Directiva 79/533/CEE
               
            
                  Directiva 1999/58/CE a Comisiei
                  (JO L 148, 15.6.1999, p. 37)
               
               
                   
               
            
         Partea B
      
      
         Termene de transpunere în dreptul intern și de aplicare
      
      (menționate la articolul 6)
      
                  Directiva
               
               
                  Termen de transpunere
               
               
                  Data de aplicare
               
            
                  79/533/CEE
               
               
                  21 noiembrie 1980
               
               
                  —
               
            
                  82/890/CEE
               
               
                  21 iunie 1984
               
               
                  —
               
            
                  97/54/CE
               
               
                  22 septembrie 1998
               
               
                  23 septembrie 1998
               
            
                  1999/58/CE
               
               
                  30 iunie 2000 (1)
                  
               
               
                  —
               
            
         (1)  În conformitate cu articolul 2 din Directiva 1999/58/CE:
      
         „(1)   De la 1 iulie 2000, statele membre nu pot:
         
                     —
                  
                  
                     refuza, pentru un tip de tractor, acordarea omologării CE de tip, eliberarea documentului prevăzut la articolul 10 alineatul (1) a treia liniuță din Directiva 74/150/CEE sau acordarea omologării naționale de tip ori
                  
               
                     —
                  
                  
                     interzice punerea în circulație a tractoarelor,
                  
               în cazul în care tractoarele în cauză sunt conforme cu cerințele Directivei 79/533/CEE, astfel cum a fost modificată prin prezenta directivă.
         (2)   De la 1 ianuarie 2001, statele membre:
         
                     —
                  
                  
                     nu mai pot elibera documentul prevăzut la articolul 10 alineatul (1) a treia liniuță din Directiva 74/150/CEE pentru un tip de tractor care nu este conform cu cerințele Directivei 79/533/CEE, astfel cum a fost modificată prin prezenta directivă;
                  
               
                     —
                  
                  
                     pot refuza acordarea omologării naționale de tip pentru un tip de tractor care nu este conform cu cerințele Directivei 79/533/CEE, astfel cum a fost modificată prin prezenta directivă.”
                  
               
   
   
      ANEXA IV
      
         TABEL DE CORESPONDENȚĂ
      
      
                  Directiva 79/533/CEE
               
               
                  Directiva 1999/58/CE
               
               
                  Prezenta directivă
               
            
                  Articolul 1
               
               
                   
               
               
                  Articolul 1
               
            
                   
               
               
                  Articolul 2
               
               
                  Articolul 2
               
            
                  Articolul 3
               
               
                   
               
               
                  Articolul 3
               
            
                  Articolul 4
               
               
                   
               
               
                  Articolul 4
               
            
                  Articolul 5 alineatul (1)
               
               
                   
               
               
                  —
               
            
                  Articolul 5 alineatul (2)
               
               
                   
               
               
                  Articolul 5
               
            
                  —
               
               
                   
               
               
                  Articolele 6 și 7
               
            
                  Articolul 6
               
               
                   
               
               
                  Articolul 8
               
            
                  Anexa I
               
               
                   
               
               
                  Anexa I
               
            
                  Anexa II
               
               
                   
               
               
                  Anexa II
               
            
                  —
               
               
                   
               
               
                  Anexa III
               
            
                  —
               
               
                   
               
               
                  Anexa IV